Document ID: 32006R1873

UREDBA SVETA (ES, EURATOM) št. 1873/2006
z dne 11. decembra 2006
o spremembi Uredbe (ESPJ, EGS, Euratom) št. 300/76 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Kadrovskih predpisov za uradnike in Pogojev za zaposlitev drugih uslužbencev Skupnosti, določenih z Uredbo (EGS, Euratom, ESPJ) št. 259/68 (1), in zlasti drugega odstavka člena 56a Kadrovskih predpisov,
ob upoštevanju predloga Komisije, ki ga je ta predložila po posvetovanju z Odborom za Kadrovske predpise,
ker bi bilo treba Uredbo (ESPJ, EGS, Euratom) št. 300/76 (2) spremeniti tako, da se prilagodi spreminjajočim se potrebam po izmenskem delu v evropskih institucijah -
SPREJEL NASLEDNJO UREDBO:
Člen 1
Uredba (ESPJ, EGS, Euratom) št. 300/76 se spremeni:
1.
uvodni stavek prvega pododstavka člena 1(1) se nadomesti z naslednjim:
„Uradnik:
-
plačan iz sredstev za raziskave in investicije ter zaposlen v enoti Skupnega raziskovalnega središča ali v okviru posredne dejavnosti, ali
-
plačan iz sredstev za tekoče poslovanje in zaposlen v oddelku službe za informacijsko in komunikacijsko tehnologijo (IKT), oddelku za varovanje in varnost, telefonski centrali/informacijski službi, v recepciji, v oddelku, ki zagotavlja podporo operacijam skupne zunanje in varnostne politike (SZVP)/evropske varnostne in obrambne politike (EVOP) ali ki zagotavlja podporo ureditvam za usklajevanje v primeru nujnih in kriznih razmer, ali zaposlen, da vodi ali nadzira tehnične naprave,
ki opravlja izmensko delo v smislu člena 56a Kadrovskih predpisov, je upravičen do dodatka, ki znaša:“;
2.
zadnji stavek člena 1(2) se črta.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. decembra 2006

Labels: 10
9
15